text: Regionen skal spare 250 mio. kr næste år
  16 juli 2015 kl. 11.02
  Regionerne skal tilsammen spare over to mia. kr. næste år - Syddanmark står for 250 mio., viser en rundringning, som TV 2 har foretaget.
  Regionerne lægger lige nu budgetterne for næste år. Og der skal spares. De regner med at skulle skære i alt 2,045 milliarder kroner næste år, viser TV 2s rundringning.
  Regionernes økonomiforhandlinger med Finansministeriet er sat på stand-by hen over sommeren og bliver tidligst genoptaget midt i august.
  Region Syddanmark skal spare 250 millioner kroner i 2016, og har allerede vedtaget besparelser for 168 millioner kroner.
  Størst er besparelsesbehovet i Region Midtjylland. Her man har allerede vedtaget besparelser for 540 millioner kroner næste år. Region Nordjylland regner med at skulle spare mellem 225 og 250 millioner kroner næste år. Det indebærer lukningen af to af regionens sygehuse - nemlig i Dronninglund og i Nykøbing Mors.
  Også Region Sjælland må holde for. Her lyder vurderingen af besparelsesbehovet på 480 millioner kroner, hvis ikke der kommer flere penge fra staten. Endelig skal landets folkerigeste region, Region Hovedstaden, næste år finde 525 millioner kroner. Politikerne har allerede fundet de 225 millioner kroner.
  